बोले-त्योहार वोकल फॉर लोकल के साथ मनाएं; प्रोग्राम में लता दीदी को याद किया
PM Modi Mann Ki Baat, Latest News On Prime Minister's Mann Ki Baat प्रधानमंत्री नरेंद्र मोदी ने रविवार यानी आज सुबह 11 बजे मन की बात कार्यक्रम के जरिए देश को संबोधित किया। इस दौरान उन्होंने लोगों को होली की शुभकामनाएं दीं
प्रधानमंत्री नरेंद्र मोदी ने रविवार यानी आज सुबह 11 बजे मन की बात कार्यक्रम के जरिए देश को संबोधित किया। इस दौरान उन्होंने लोगों को होली की शुभकामनाएं दीं। उन्होंने कहा- हमे अपने त्योहार वोकल फॉर लोकल के संकल्प के साथ ही मनाना है।
इसके साथ ही PM ने लता मंगेशकर को याद किया। PM मोदी ने कहा-सरदार पटेल की जयंती यानी एकता दिवस पर ‘मन की बात’ में हमने तीन कंपटीशन शुरू की थीं। ये सभी देशभक्ति पर गीत, लोरी और रंगोली से जुडी थीं। उस समय लता दीदी ने ट्वीट करके सभी देशवासियों से इस कंपटीशन में जुड़ने की अपील की थी। PM मोदी ने आज मन की बात कार्यक्रम में कंपटीशन से जुड़े विजेताओं के नाम भी घोषित किए।
98वें मन की बात कार्यक्रम की 6 अहम बातें... 
1. PM बोले- उस्ताद बिस्मिल्लाह खान युवा पुरस्कार दिए गए
मोदी ने मन की बात में कहा- बात बनारस की हो, शहनाई की हो, उस्ताद बिस्मिल्लाह खान जी की हो, तो, स्वाभाविक है कि मेरा ध्यान उस तरफ जाएगा ही। कुछ दिन पहले उस्ताद बिस्मिल्लाह खान युवा पुरस्कार दिए गए। ये पुरस्कार म्यूजिक और परफॉर्मिंग आर्ट के क्षेत्र में उभर रहे, प्रतिभाशाली कलाकारों को दिए जाते हैं. ये कला और संगीत जगत की लोकप्रियता बढ़ाने के साथ ही इसकी समृद्धि में अपना योगदान दे रहे हैं।
2. लोगों ने मन की बात को अद्भुत प्लेटफॉर्म बना दिया 
PM ने लोगों से कहा- आप सभी के साथ जुड़कर मुझे बहुत खुशी हो रही है। सेंचुरी की तरफ बढ़ते इस सफर में मन की बात को आप सभी ने जनभागीदारी की अभिव्यक्ति का अद्भुत प्लेटफॉर्म बना दिया है। आप अपने मन की शक्ति तो जानते ही हैं, वैसे ही समाज की शक्ति से कैसे देश की शक्ति बढ़ती है। ये हमने ‘मन की बात’ के अलग-अलग एपिसोड में देखा और समझा है।
3. डिजिटल इंडिया की ताकत कोने-कोने में पहुंच रही 
प्रधानमंत्री ने कहा कि तेजी से आगे बढ़ते हमारे देश में डिजिटल इंडिया की ताकत कोने-कोने में पहुंच रही है। एक एप है ई-संजीवनी। इस एप से वीडियो क्रॉन्फ्रेंस के माध्यम से डॉक्टरी सलाह ले सकते हैं। इसके माध्यम से 10 करोड़ मरीज और डॉक्टर के साथ बढ़िया नाता है। इसकी उपलब्धि के लिए सभी डॉक्टरों व मरीजों को बहुत-बहुत बधाई देता हूं। भारत के लोगों ने तकनीक को कैसे अपने जीवन का हिस्सा बनाया है, यह इसका जीता जागता उदाहरण है।
4. भारत की डिजिटल क्रांति की शक्ति मजबूत हो रही है
PM बोले कि अभी कुछ दिन पहले ही भारत में UPI आया है। दुनिया के कई देश अब UPI की तरफ खिंचे चले आ रहे हैं। ये भारत की डिजिटल क्रांति की शक्ति है। कुछ दिन पहले ही भारत और सिंगापुर के बीच UPI को Pay Now से लिंक किया गया है।
5. पारंपरिक खेलों को प्रोत्साहन मिल रहा है 
PM ने कहा कि मुझे वो दिन याद है, जब हमने ‘मन की बात’ में भारत के पारंपरिक खेलों को प्रोत्साहन की बात की थी। उस समय भारतीय खेलों के जुड़ने की और इन्हें सीखने की एक लहर सी उठ गई थी। मन की बात में जब भारतीय खिलौनों की बात हुई, तो देश के लोगों ने इसे हाथों-हाथ बढ़ावा दे दिया। अब तो भारतीय खिलौनों का इतना ज्यादा क्रेज हो गया है कि विदेशों में भी इनकी डिमांड बहुत बढ़ रही है।
उन्होंने कहा कि जब हमने स्टोरी टेलिंग की भारतीय विधाओं पर बात की तो उनकी प्रसिद्धि भी दूर-दूर तक पहुंच गई। ज्यादा से ज्यादा लोग भारतीय स्टोरी टेलिंग की विधाओं की तरफ आकर्षित होने लगे हैं।
6. PM ने स्वच्छ भारत अभियान की तारीफ की 
प्रधानमंत्री ने कहा-स्वच्छ भारत अभियान ने हमारे देश में जन भागीदारी मायने बदल दिए हैं। हरियाणा के युवाओं ने एक स्वच्छता अभियान शुरू किया है। यहां के लोगों ने तय किया है कि भिवानी को स्वच्छता के मामले में विशाल बनाना है। युवा सुबह 4 बजे बिवानी पहुंच जाते हैं और सफाई अभियान चलाते हैं। ये लोग कई टन कूड़ा साफ कर चुके हैं।
97वें एपिसोड में PM ने G-20 समिट की बात की थी
इससे पहले PM ने 29 जनवरी को मन की बात कार्यक्रम के जरिए लोगों को संबोधित किया था। उन्होंने पिछली बार पद्म पुरस्कार पाने वाले लोगों के जीवन की कहानियां बताईं थीं। इसके साथ ही उन्होंने कहा था-लोकतंत्र हमारी रगों में है, हमारी संस्कृति में है। सदियों से यह हमारे कामकाज का भी एक अभिन्न हिस्सा रहा है। स्वभाव से हम एक डेमोक्रेसी सोसाइटी हैं।
मन की बात कार्यक्रम से जुड़ी ये खबरें भी पढ़िए ...
1. PM मोदी ने की साल की पहली 'मन की बात':बोले- लोकतंत्र हमारी संस्कृति में है
प्रधानमंत्री नरेंद्र मोदी ने मन की बात प्रोग्राम में देशवासियों को संबोधित किया। उन्होंने पद्म पुरस्कार पाने वाले लोगों के जीवन की कहानियां बताईं और लोगों से भी उनके जीवन की प्रेरक कहानियां पढ़ने की अपील की। इसके साथ ही उन्होंने कहा कि लोकतंत्र हमारी रगों में है, हमारी संस्कृति में है। सदियों से यह हमारे कामकाज का भी एक अभिन्न हिस्सा रहा है। स्वभाव से हम एक डेमोक्रेसी सोसाइटी हैं। पूरी खबर पढ़ें...
2. PM मोदी की साल 2022 की आखिरी मन की बात, बोले- मास्क और सैनिटाइजेशन का ज्यादा ध्यान रखें
PM मोदी ने जब 96वें मन की बात कार्यक्रम की थी, तब चीन में कोरोना से हर दिन हजारों मौतें हो रही थीं। PM मोदी ने लोगों से महामारी से बचने के लिए सावधानी बरतने की अपील की थी। उन्होंने कहा कि हम सभी को मास्क और सैनिटाइजेशन का ज्यादा ध्यान रखना है। हम सावधान रहेंगे, तो सुरक्षित भी रहेंगे। पूरी खबर पढ़ें ...
3. PM मोदी के मन की बात में बापू का भजन:PM बोले- G-20 की अध्यक्षता मिलना हर भारतीय के लिए गौरव की बात
प्रधानमंत्री नरेंद्र मोदी ने रेडियो पर 'मन की बात' कार्यक्रम के 95वें ऐपिसोड के जरिए देश के लोगों को संबोधित किया। इस दौरान उन्होंने G-20, भारत की स्पेस सेक्टर में जगह, दुनिया में बढ़ती भारतीय संगीत की लोकप्रियता सहित कई मुद्दों पर चर्चा की। कार्यक्रम में राष्ट्रपिता महात्मा गांधी का भजन भी प्ले किया गया। पूरी खबर पढ़ें...
4. PM ने 94वें मन की बात में कहा- सोलर एनर्जी में पूरी दुनिया अपना भविष्य देख रही
PM मोदी ने 94वें मन की बात कार्यक्रम में कहा था कि भारत सोलर एनर्जी से बिजली बनाने वाले बड़े देशों में शामिल होने जा रहा है। सूर्य देव का ये वरदान है - 'सौर ऊर्जा'। सोलर एनर्जी आज एक ऐसा विषय है, जिसमें पूरी दुनिया अपना भविष्य देख रही है और भारत के लिए तो सूर्य देव सदियों से उपासना ही नहीं, जीवन पद्धति के भी केंद्र में रह रहे हैं। भारत, आज अपने पारंपरिक अनुभवों को आधुनिक विज्ञान से जोड़ रहा है, तभी, आज हम, सौर ऊर्जा से बिजली बनाने वाले सबसे बड़े देशों में शामिल हो गए हैं। पूरी खबर पढ़ें...
5. PM ने 93वें मन की बात में चंडीगढ़ एयरपोर्ट का नाम शहीद भगत सिंह के नाम पर रखने का किया था ऐलान
मन की बात के 93वें एपिसोड में PM नरेंद्र मोदी ने ऐलान किया था कि चंडीगढ़ एयरपोर्ट का नाम शहीद भगत सिंह के नाम पर रखा जाएगा। यह फैसला भगत सिंह की जयंती (28 सितंबर ) के मौके पर उन्हें श्रद्धांजलि देने के लिए लिया गया है। PM ने कहा, 'भगत सिंह जी की जयंती के ठीक पहले उन्हें श्रद्धांजलि स्वरूप एक महत्वपूर्ण निर्णय लिया है। यह तय किया गया है कि चंडीगढ़ एयरपोर्ट का नाम अब शहीद भगत सिंह जी के नाम पर रखा जाएगा। इसकी लम्बे समय से प्रतीक्षा की जा रही थी। मैं चंडीगढ़, पंजाब, हरियाणा और देश के सभी लोगों को इस निर्णय की बहुत-बहुत बधाई देता हूं|' पढ़ें पूरी खबर...